„ Ég kom til Íslands í fyrsta skipti árið 2012 til þess að vinna og féll samstundis kylliflatur fyrir landinu . Mér leið eins og ég hefði fundið mitt annað heimili . Vindurinn , vatnið og auðnin heillaði mig mest . Nokkrum árum síðar hitti ég fyrir tilviljun rithöfundinn Tapio Koivukari og frétti að hann hefði búið á Íslandi um nokkurt skeið . Skömmu síðar stakk ég upp á því við hann hvort hann væri tilbúinn að hafa ljóð sín til sýnis með ljósmyndunum mínum . Tapio tók vel í það og er afrakstur þess að finna hér á sýningunni . Undanfarin ár hafa verk mín tekist á við spurninguna : hvert er samband manns og náttúru ? Þess vegna hef ég mikinn áhuga á samræðu og samtali um þau málefni . Eins langt og ég man hefur náttúran haft sérstaka þýðingu fyrir mig . Þegar ég loka augunum , hverf ég til æsku minnar og inn í skóg þar sem þögnin er alger . Sértu í tengslum við náttúruna mun hún ljúka upp töfrum sínum . “ Jan Heinonen er sjónlistamaður frá Vantaa í Finnlandi . Hann er ljúka við meistaragráðu í stjórnsýslufræðum við háskólann í Tampere , þá hefur hann einnig lagt stund á listasögu við háskólann í Helsinki sem og listfræði við listaháskólann í Helsinki . Hann vinnur aðallega út frá ljósmyndum og vídeóverkum . Í listaverkunum rannsakar hann sinn eiginn innri veruleika og náttúruna í umhverfi sínu . Í myndefninu birtast tengsl hans við tilfinningar og náttúruna sem og áhugi hans á svæðum eins og norðurheimskautinu , auðnum og öræfum . Tapio Koivukari er fæddur í Rauma í Finnlandi 20. ágúst 1959 og starfar sem rithöfundur og þýðandi . Hann er með masterspróf í guðfræði og var búsettur á Íslandi frá 1989 - 1993 . Tapio hefur gefið út skáldsögur , smásögur auk þess að hafa þýtt verk íslenskra rithöfunda á finnsku . Frá 1993 - 2000 kenndi hann við grunnskólann í Rauma . Frægasta rit Tapio er þríleikur sem gerist á eyjaklasa og heita bækurnar Land vindanna ( Land of the Wind ) , Þar sem öldurnar brotna ( Where the Waves Brake ) og ‘ Sumu Log Book ’